REGLAMENTO (ES) Nr. 345/2013 IR LIETUVOS RESPUBLIKOS NACIONALINIŲ TEISĖS AKTŲ ATITIKTIES LENTELĖ

Europos Parlamento ir Tarybos 2013 m. balandžio 17 d. Reglamentas (ES) Nr. 345/2013 dėl Europos rizikos kapitalo fondų	Lietuvos Respublikos profesionaliesiems investuotojams skirtų kolektyvinio investavimo subjektų valdymo įmonių įstatymo projektas Lietuvos Respublikos administracinių teisės pažeidimų kodekso 17316 straipsnio pakeitimo įstatymo projektas
20 straipsnis 1. Valstybės narės nustato administracinių sankcijų ir kitų priemonių, taikomų pažeidus šio reglamento nuostatas, taisykles ir imasi visų būtinų priemonių užtikrinti, kad šios sankcijos ir kitos priemonės būtų taikomos. Numatytos administracinės sankcijos ir kitos priemonės turi būti veiksmingos, proporcingos ir atgrasančios.	Lietuvos Respublikos profesionaliesiems investuotojams skirtų kolektyvinio investavimo subjektų valdymo įmonių įstatymo projektas 55 straipsnis. Valdymo įmonei ir jos vadovams taikomos poveikio priemonės 3. Priežiūros institucija valdymo įmonėms, pažeidusioms Reglamento (ES) Nr. 345/2013 ar Reglamento (ES) Nr. 346/2013 nuostatas, turi teisę: 1) taikyti 1 dalies 1, 2, 3, 4 ir 5 punktuose nurodytas priemones; 2) taikyti atitinkamai Reglamento (ES) Nr. 345/2013 21 straipsnio 2 dalies b punkte ir Reglamento (ES) Nr. 346/2013 22 straipsnio 2 dalies b punkte nurodytas priemones; 3) skirti Lietuvos Respublikos administracinių teisės pažeidimų kodekse nustatytas nuobaudas valdymo įmonės vadovams ar darbuotojams. 57 straipsnis. Piniginės baudos už šio įstatymo pažeidimus 1. Priežiūros institucija, vadovaudamasi Lietuvos Respublikos finansinių priemonių rinkų įstatymo nustatyta tvarka, turi teisę skirti tokias baudas: <...> 10) juridiniams asmenims, nesilaikantiems Reglamente (ES) Nr. 345/2013 arba Reglamente (ES) Nr. 346/2013 nustatytų reikalavimų, – iki 200 263 litų. 5. Priežiūros institucija, vadovaudamasi Lietuvos Respublikos finansinių priemonių rinkų įstatymo nustatyta tvarka, turi teisę skirti tokias baudas: <...> 10) juridiniams asmenims, nesilaikantiems Reglamente (ES) Nr. 345/2013 arba Reglamente (ES) Nr. 346/2013 nustatytų reikalavimų, – iki 58 tūkstančių eurų. 60 straipsnis. Įstatymo įsigaliojimas 1. Šio įstatymo 57 straipsnio 1 dalis galioja iki 2014 m. gruodžio 31 d. 3. Šio įstatymo 57 straipsnio 5 dalis įsigalioja 2015 m. sausio 1 d. 5. Šio įstatymo 57 straipsnio 5 dalis nuo 2015 m. sausio 1 d. laikoma 57 straipsnio 1 dalimi. Lietuvos Respublikos administracinių teisės pažeidimų kodekso 17316 straipsnio pakeitimo įstatymo projektas 1 straipsnis. 17316 straipsnio pakeitimas Pakeisti 17316 straipsnį ir jį išdėstyti taip: „17316 straipsnis. Investicinių bendrovių, valdymo įmonių, kontroliuojančiųjų investicinių bendrovių ar investicinių akcinių bendrovių veiklos tvarkos pažeidimas Investicinių bendrovių, valdymo įmonių, kontroliuojančiųjų investicinių bendrovių ar investicinių akcinių bendrovių steigimą, reorganizavimą, likvidavimą, valdymą ar veiklą reglamentuojančių Lietuvos Respublikos kolektyvinio investavimo subjektų įstatymo, Lietuvos Respublikos informuotiesiems investuotojams skirtų kolektyvinio investavimo subjektų įstatymo, Lietuvos Respublikos profesionaliesiems investuotojams skirtų kolektyvinio investavimo subjektų valdymo įmonių įstatymo, Lietuvos Respublikos akcinių bendrovių įstatymo ar kitų teisės aktų pažeidimas arba Europos Parlamento ir Tarybos 2013 m. balandžio 17 d. Reglamento (ES) Nr. 345/2013 dėl Europos rizikos kapitalo fondų ir Europos Parlamento ir Tarybos 2013 m. balandžio 17 d. Reglamento (ES) Nr. 346/2013 dėl Europos socialinio verslumo fondų nuostatų pažeidimas – užtraukia baudą investicinių bendrovių, investicinių akcinių bendrovių, kontroliuojančiųjų investicinių bendrovių, valdymo įmonių vadovams, likvidatoriams ir kitiems tiesiogiai už teisės aktuose nustatytų reikalavimų vykdymą atsakingiems asmenims nuo dviejų tūkstančių iki penkių tūkstančių litų. Depozitoriumų veiklą reglamentuojančių Lietuvos Respublikos kolektyvinio investavimo subjektų įstatymo ar kitų teisės aktų pažeidimas arba turto saugotojų veiklą reglamentuojančių Lietuvos Respublikos informuotiesiems investuotojams skirtų kolektyvinio investavimo subjektų įstatymo ar kitų teisės aktų pažeidimas – užtraukia baudą depozitoriumų vadovams nuo trijų tūkstančių iki penkių tūkstančių litų.“
2. Ne vėliau kaip 2015 m. gegužės 16 d. valstybės narės praneša Komisijai ir EVPRI apie 1 dalyje nurodytas taisykles. Valstybės narės nedelsdamos praneša Komisijai ir EVPRI apie visus vėlesnius joms įtakos turinčius pakeitimus.	Bus įgyvendinta priėmus atitinkamus įstatymų projektus, kuriais įgyvendinamos reglamento 20 straipsnio 1 dalies nuostatos.